IKTATÓSZÁM: 7/112-21/2022 TÁRGY:**Fedezet biztosítása a Rákóczi u. 1. sz alatti irodák világításának korszerűsítésére**

Melléklet:-

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2022. október 11.**-**i NYÍLT ÜLÉSÉRE

Előterjesztő: PÉCSI TÖBBCÉLÚ AGGLOMERÁCIÓS TÁRSULÁS

előterjesztés készítője: Gusa Erna szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

A Pécsi Többcélú Agglomerációs Társulás intézménye, a Pécs és Környéke Szociális Alapszolgáltatás és Gyermekjóléti Alapellátási Központ és Családi Bölcsőde Hálózat székhelye a Társulás tulajdonában lévő Pécs, Rákóczi utcai ingatlanban működik.

Az intézményvezető a rezsitámogatás csökkentése, a villamosenergiaszolgáltatás árának várható jelentős emelkedése miatt áttekintette a telephelyek és a székhely lehetőségeit a költségek csökkentése érdekében. Az intézkedési terv részeként (a tulajdonos önkormányzatokkal egyeztetve) egyes telephelyeken a fűtés hatékonyságát növelik, a helyiségek hőmérsékletét a lehetőségekhez mérten csökkentik, az izzókat cserélik.

A székhely esetében az irodák világítása régi típusú álmennyezetbe épített négycsöves fénycső armatúrákkal megoldott. Az előzetes felmérés szerint, ezek fogyasztása lámpánkként 80 Watt. mely átépítéssel, leddel történő világításra való áttéréssel, az elektromos áram felhasznált mennyisége felére csökkenthető.

Az intézményvezető által kért előzetes árajánlat szerint napi átlag négy óra világítást figyelembe véve az energia megtakarítás 1,72 kW/óra, 1720 kWh/év. A lámpák irodai környezetre optimalizáltak, vibrálásmentesek, jól bírják a folyamatos üzemet és 3 év gyártói garanciával rendelkeznek. A tervezett költség 1 200 000 forint + áfa.

A beruházáshoz szükséges fedezetet a Társulás, mint az ingatlan tulajdonosa biztosítja a zárolt tartaléka terhére, melyet átad az intézménynek. A beszerzést az intézmény folytatja le saját szabályzata szerint.

Kérem a Tisztelt Társulási Tanácsot, hogy a határozat javaslatot szíveskedjen elfogadni.

Pécs, 2022.szeptember 21.

**Pfeffer József**

**elnök**